## Obvezatne upute broj XII. Izbor zastupnika koje biraju pripadnici nacionalnih manjina u posebnim izbornim jedinicama

### NN 82/1995 (12.10.1995.), Obvezatne upute broj XII. Izbor zastupnika koje biraju pripadnici nacionalnih manjina u posebnim izbornim jedinicama

# IZBORNA KOMISIJA REPUBLIKE HRVATSKE

Na osnovi članka 31. stavka 1. točke 2. Zakona o izboru zastupnika u
Sabor Republike Hrvatske ("Narodne novine" br. 22/92, 27/92,1/93,
68/95) Izborna komisija Republike Hrvatske propisuje

## OBVEZATNE

### UPUTE BROJ XII. IZBOR ZASTUPNIKA KOJE BIRAJU PRIPADNICI NACIONALNIH MANJINA U POSEBNIM IZBORNIM JEDINICAMA

Pripadnici mađarske, talijanske, češke i slovačke, te rusinske i ukrajinske
kao i njemačke i austrijske manjine biraju po jednog, a pripadnici srpske
manjine tri zastupnika u posebnim izbornim jedinicama.

Izborne jedinice u kojima jednog, odnosno tri zastupnika biraju pripadnici
nacionalnih manjina i njihova područja određena su člankom 7. Zakona o
izbornim jedinicama za Zastupnički dom Sabora Republike Hrvatske ("Narodne
novine" br. 68/95).

Pravo pripadnika nacionalnih manjina da biraju svoje zastupnike u posebnim
izbomim jedinicama pravo je ali ne i dužnost, što znači da pripadnici nacionalnih
manjina mogu, ako to žele, birati zastupnike u izbornoj jedinici prema
njihovom prebivalištu.

Pripadnici nacionalnih manjina ne mogu dva puta glasovati za kandidata
u izbornim jedinicama u kojima se bira jedan, odnosno tri kandidata, tj.
jednom u izbornoj jedinici određenoj za nacionalnu manjinu, a drugi puta
u izbornoj jedinici prema njihovom prebivalištu.

U izbornim jedinicama koje su zakonom određene za pripadnike nacionalnih
manjina u kojima se bira jedan zastupnik (l. izborna jedinica Buje; 2.
izborna jedinica Osijek; 3. izborna jedinica Daruvar i 4. izborna jedinica
Osijek) mogu glasovati samo oni pripadnici nacionalnih manjina koji na
području tih izbornih jedinica imaju prebivalište. Svi ostali pripadnici
nacionalnih manjina koji imaju prebivalište izvan područja tih izbornih
jedinica; glasuju kao i ostali birači koji nisu pripadnici tih nacionalnih
manjina. Pripadnici srpske manjine mogu glasovati

u 5. posebnoj izbornoj jedinici koja obuhvaća teritorij čitave Republike
Hrvatske.

Nadležna tijela za vođenje popisa birača sastavit će poseban izvod iz
popisa birača za izborne jedinice odnosno za biračka mjesta na kojima pripadnici
nacionalnih manjina biraju jednog, odnosno tri zastupnika u Zastupnički
dom Sabora Republike Hrvatske (izvod iz popisa birača za manjine). Taj
izvod sastavlja se po podacima s kojima raspolaže nadležni organ i na temelju
zahtjeva građana.

Pripadniku nacionalne manjine koji ne želi glasovati u posebnoj izbomoj
jedinici određenoj za tu manjinu, birački odbor kod kojeg se nalazi izvod
iz popisa birača za manjinu izdat će potvrdu da birač nije glasovao kao
pripadnik nacionalne manjine. Na temelju te potvrde pripadnik nacionalne
manjine moći će glasovati na biračkom mjestu prema svom prebivalištu.

Pripadniku nacionalne manjine koji želi glasovati u posebnoj izbornoj
jedinici određenoj za tu manjinu, a na dan izbora se ne nalazi na popisu
birača za pripadnike nacionalnih manjina u posebnoj izbornoj jedinici i
na određenom biračkom mjestu, nadležno tijelo državne uprave izdat će potvrdu
temeljem koje će takvom biraču biti omogućeno glasovanje u posebnoj izbornoj
jedinici u kojoj pripadnici nacionalnih manjina biraju zastupnike u Zastupnički
dom Sabora Republike Hrvatske.

Klasa: 013-01/95-01/01

Urbroj: 56605/95-138

Zagreb,10. listopada 1995.

Predsjednik

dr. Krunislav Olujić, v. r.

Ostalo, NN 82/1995-1358